**מאזנים מאוחדים ב' -שיעור 4**

**עסקה פנימית של היוון עלויות אשראי (IAS23)**

**תזכורת:**

IAS23 קובע כי יש להוון עלויות אשראי לנכס כשיר (נכס בהקמה שתקופת הקמתו דורשת זמן ניכר כשאם לא נתון מהו זמן ניכר נניח שמעל שנה זה זמן ניכר). עד ליום שהנכס מגיע למצב שאליו ההנהלה התכוונה שהוא יגיע. בגדול זה עד תום תקופת ההקמה

**במאוחד:**

אם חברה ב' למשל מקימה נכס כשיר וחברה א' נתנה לה הלוואה לצורך הקמת הנכס אז חברה א' רשמה הכנסות מימון וחברה ב' היוונה את הוצאות המימון לנכס הכשיר

**פקודת היומן שנרשום בדו"ח המאוחד על מנת לבטל את כל מה שקשור לעסקה זו.**

ח' הכנסות מימון (בספרי א')

ז' נכס כשיר בספרי ב'

ח' הלוואה לשלם (בספרי ב')

ז' הלוואה לקבל (בספרי א')

מהיום שבו הנכס מופעל חברה ב' רושמת הוצאות פחת מנופחות בגובה הוצאות המימון שהוונו לנכס. ומכאן שנצטרך כל שנה לבטל גם את הוצאות הפחת המנופחות וגם את הניפוח בנכס חוץ מזה בגין ההלוואה יש לבטל יתרות הדדיות.

**הפקודה היא:**

ח' הכנסות מימון

ז' הוצאות מימון

ח' הלוואה לשלם

ז' הלוואה לקבל

**דוגמא 12**

**עסקה פנימית של חוזה עבודות בביצוע (IAS11)**

**תזכורת:**

IAS11 מדבר על מצב בו חברה מבצעת עבודה:

1. **מעבר לשנה**
2. **על פי חוזה שנחתם בינה לבין הלקוח**

החברה במקרה כזה כל שנה צריכה להכיר ברווח חלקי בהתאם לשיטת שיעור ההשלמה באופן הבא:

|  |  |
| --- | --- |
| **הכנסות XX** | סה"כ ההכנסות \* % שיעור ההשלמה (הכנסה מצטברת)  (הכנסות שהוכרו שנים קודמות) |
| **עלויות (XX)** | סה"כ עלויות \* % שיעור ההשלמה (עלות מצטברת)  (עלויות שהוכרו שנים קודמות) |
| **רווח גולמי XX** |  |

בנוסף לזה במאזן החברה מכירה בלקוחות בגובה כל ההכנסות שנרשמו בדוח רוה"ס פחות מה ששולם

**בדו"ח המאוחד**

אם חברה א' מבצעת עבודה לחברה ב' על פי חוזה אז חברה א' כל שנה רושמת בדו"ח רוה"ס הפסד חלקי, ובמאזן – לקוחות. חברה ב' רושמת נכס בגובה העלויות שהיא משלמת בפועל לחברה א'. כי כל פעם שב' משלמת כסף בגין הנכס ב' רושמת:

ח' נכס

ז' מזומן

במאוחד אנו נצטרך לבטל את הרווח החלקי שרשמה חברה א', הלקוחות שרשמה א' ולהציג את הנכס לפי עלויות ההקמה בפועל ששילמה **חברה א'** לחיצוניים ולא לפי מה שחברה ב' שילמה לחברה א'. **דוגמא 13**

**עסקה פנימית אג"ח (IAS32)**

**תזכורת:**

בספרי החברה המנפיקה יש אג"ח לשלם (התחייבות) על זה מדבר IAS32 שקובע כי את האג"ח לשלם יש לנהל לפי שיטת העלות המופחתת שנקראת גם שיטת הריבית האפקטיבית. בספרי החברה שרוכשת את האג"ח יש השקעה באג"ח (נכס). על זה מדבר IAS39 שקובע כי את ההשקעה באג"ח ניתן לסווג לאחת משלושת הקבוצות הבאות:

1. **השקעה מוחזקת לפדיון –** היא תוצג לפי שיטת העלות המופחתת זה אומר שמה שעושה החברה המנפיקה עושה החברה הרוכשת אבל הפוך.
2. **השקעה לפי שוו"ה דרך רוה"ס –** כל שנה מעמידים את ההשקעה על השוו"ה כנגד רווח או הפסד מני"ע שבסופו של דבר מוצגים בסעיף הכנסות או הוצאות מימון.
3. **השקעה ז"ל-** כל השנה יש לנהל את ההשקעה לפי שיטת העלות המופחתת ובסוף כל שנה להעמיד אותה על השוו"ה כנגד קרן הון.

**במאוחד:**

**מקרה ראשון - כשההשקעה באג"ח מסווגת כמוחזקת לפדיון**

נניח שחברה א' הנפיקה אג"ח בבורסה זה אומר שהאג"ח מוחזק בידי חיצוניים כעת חברה ב' הולכת לבורסה ורכשת את כל האג"ח מחיצוניים נבדוק מה קורה מבחינת חברה א, מבחינת חברה ב' ומה צריך להיות במאוחד.

**בחברה א'** – יש אג"ח לשלם ולא משנה מי מחזיק באג"ח

**בחברה ב'**- כחברה בודדת יש השקעה באג"ח

**מבחינת הקבוצה במאוחד** –חברה A וזה לא משנה אם זה חברה א' או ב' הנפיקה אג"ח בבורסה וכעת היא רוכשת את האג"ח של עצמה כלומר, היא פודה את האג"ח בפדיון מוקדם ולכן במאוחד יש לבטל גם את היתרה של האג"ח לשלם באותו יום וגם את היתרה של ההשקעה באג"ח לאותו יום כשההפרש בינהן זה רווח או הפסד מפדיון מוקדם. נשים לב שהעסקה הפנימית הזו שונה מכל שאר העסקאות הפנימיות שדיברנו עליהן עד עכשיו. בכל שאר העסקאות הפנימיות ונניח שחברה א' מכרה לב' נכס אז בחברה א' רשום רווח. במאוחד רצינו להגיע למצב שהרווח יהיה 0 ולכן ביטלנו את הרווח הזה בעסקה הפנימית של האג"ח א' לא רושמת רווח גם ב' לא רושמת רווח אנחנו במאוחד **יוצרים** את הרווח או ההפסד כתוצאה מהפדיון המוקדם. **דוגמא 14**

**רווח או הפסד מפדיון מוקדם מוצג בסעיף הוצאות או הכנסות מימון ובביאור לדוכ"ס יש לפרט כמה מתוך כל הוצאות המימון זה הפסד מפדיון מוקדם וכמה כל השאר. כנ"ל לגבי הכנסות מימון כדי להימנע מביאור זה אנו כשנציג בדו"ח רוה"ס נרשום בשורה נפרדת מתחת להוצאות המימון את ההפסד מפדיון כנ"ל לגבי רווח מפדיון.**

**מיסים נדחים**

**מבחינת מס הכנסה-** מס הכנסה הרי לא מכיר במאוחד הוא לא מכיר בפדיון המוקדם של האג"ח הוא ממסה כל חברה בנפרד. נראה את זה באופן הבא (לפי נתוני דוגמא 14):

|  |  |  |
| --- | --- | --- |
| שנה | בספרים (במאוחד) | למס הכנסה (רואה כל חברה כחברה בפני עצמה) |
| 2008 | **(8,161)** | 0 |
| 2009 | 2,586 | (2,586) 🡨 כי הוא מכיר בהכנסות מימון שב-ב' 6,641  ובהוצאות מימון שב-א' (9,228) |
| 2010 | 2,719 | (2,719) |
| 2011 | 2,856 | (2,856) |

מכאן שביום הפדיון יצרנו הפרש ביננו לבין מ"ה בגלל שמדובר בהפרש זמני שנסגר על פני תקופת האג"ח הרי שיש ליצור בגינו מ"נ המשמעות הטכנית היא לפתוח בטבלה של הע"פ טור של מס וטור של נטו.

**חלוקות**

בע"פ רגילה :

אם א' מכרה לב' אמרנו שזה ייכנס לתרומות של א' כי א' היא זו שרשמה רווח מהמכירה ואת הרווח שלה אנו דוחים או מבטלים.

אם ב' מכרה לא' אז זה ייכנס לתרומות של ב'.

בע"פ של האג"ח יש בעיה כי לא א' רשמה רווח ולא ב' רשמה רווח אנחנו במאוחד יצרנו את הרווח או ההפסד מהפדיון והשאלה היא על חשבון מי יוצרים את הרווח או ההפסד?

התשובה היא על חשבון החברה המנפיקה כי היא זו ש"אשמה ברווח או ההפסד שנוצר".

בדוגמא 14 יהיה על חשבון א' הסיבה היא שחברה א' ניהלה את האג"ח לשלם אצלה בספרים לפי הריבית ההסטורית הישנה שהיתה קיימת ביום ההנפקה (9%) חברה ב' מנהלת את ההשקעה באג"ח לפי ריבית השוק החדשה העכשיווית (6%) אם א' היתה מנהלת את האג"ח אצלה לפי ריבית השוק העכשיווית לא היה נוצר בכלל הפרש אז אם כן נוצר הפסד זה בגלל חברה א'.

**אפשר להסתכל על זה גם באופן הבא:**

אנחנו כאילו משערכים את האג"ח לשלם של חברה א' ומעמידים אותו את האג"ח על ריבית השוק שקיימת היום ביום פדיון האג"ח (ביום רכישת האג"ח ע"י ב'). בדוגמא 14 חברה א' רשמה הוצאות מימון לפי ריבית של 9% למשל בשנת 2011 חברה א' רשמה 9,082. אם היינו משערכים את האג"ח של א' לריבית השוק ביום הפדיון (6%) אז היא היתה צריכה לרשום הוצאות מימון של 6,226 מכאן שאנחנו צריכים להקטין את הוצאות המימון ב-2,856. מכאן שלפי גישת השערוך אנחנו כאילו משערכים את האג"ח לשלם לריבית השוק שקיימת ביום הפדיון.

**מסקנה: כל העסקה הפנימית של האג"ח מיוחסת לחברה המנפיקה. דוגמא 15**

**כאשר חברה מנפיקה אג"ח ישירות לחברה האחרת**

במקרה זה האג"ח לשלם בספרי המנפיקה שווה להשקעה באג"ח בספרי הרוכשת ולכן לא יהיה רווח או הפסד מפדיון מוקדם נצטרך פשוט לבטל יתרות הדדיות. אבל אם לחברה המנפיקה יש הוצאות הנפקה אז האג"ח לשלם לא יהיה זהה להשקעה באג"ח ואז נטפל בזה כע"פ רגילה.

**את המיסים הנדחים (הטור של המס בטבלה) תמיד יוצרים לפי שיעור המס שיחול בעת ההיפוך כל הנכסים שלא מופחתים מתהפכים לפי שיעור מס רווח הון שיחול בעת המכירה כמו:**

* קרקע
* השקעה בני"ע
* נ.מ.ל
* נדל"ש שמוצג לפי שוו"ה
* השקעה באקוויטי
* נ.ב.מ שאורך החיים שלו לא מוגדר **דוגמא 16 + 17 + 18**

**רכישת הבת עם אג"ח**

אם בחברת הבת יש אג"ח לשלם ביום הרכישה והשוו"ה שונה מהערך הפנקסני כלומר, ריבית השוק ביום שחברה א' רכשה את ב' שונה מריבית השוק ביום ההנפקה, אז יש לייחס ע"ע לאג"ח לשלם. אם במועד מאוחר יותר א' רוכשת חלק מהאג"ח או את כולו יש לבצע שני דברים בלתי תלויים זה בזה:

1. יש לממש את כל יתרת עודף העלות כנגד רווח או הפסד מפדיון מוקדם .
2. יש ליצור את הע"פ בגין האג"ח שהרי אם א' רכשה את האג"ח של ב' מבחינת המאוחד נוצר פדיון מוקדם של האג"ח.